ལུའུ་ཅ་ཙུའེ་རུ་གནས་པའི་ཧྲང་ཧའེ་ལྟེ་བའི་ཐོག་བརྩེགས་ཁང་གི་འཛུགས་སྐྲུན་གྱི་སྤྱིའི་མཐོ་ཚད་སྨི་ཡོད་པ་དེ་ནི་བསྐྲུན་ཟིན་པའི་ཀྲུང་གོའི་ཐོག་བརྩེགས་ཁང་དང་པོ་དང་འཛམ་གླིང་གི་ཐོག་བརྩེགས་ཁང་གཉིས་པ་ཡིན་ལ་ཧྲང་ཧའེ་ཡི་མཚོན་རྟགས་རང་བཞིན་ལྡན་པའི་སྐྲུན་དངོས་ཤིག་ཀྱང་རེད།ལོར་ཞི་ཅིན་ཕིང་གིས་ཧྲང་ཧའེ་རུ་ཕྱག་ལས་གནང་རིང་ཧྲང་ཧའེ་ཡི་ལྟེ་བའི་ཐོག་བརྩེགས་ཁང་འཛུགས་སྐྲུན་ལ་མཐོང་ཧ་ཅང་ཆེན་པོ་གནང་ནས་ལུའུ་ཅ་ཙུའེ་ས་ཁུལ་གྱི་ས་གནས་ས་ཐོག་ཏུ་བརྟག་ཞིབ་ཐེངས་མང་གནང་བ་དང་།ལུའུ་ཅ་ཙུའེ་ས་ཁུལ་གྱི་འཆར་འགོད་ལ་སྐུ་ངོ་མས་ཞིབ་འཇུག་གནང་བ།ཧྲང་ཧའེ་ཡི་ལྟེ་བའི་ཐོག་བརྩེགས་ཁང་གི་ཇུས་འགོད་དང་ཇུས་གཞིར་སྐུ་ངོ་མས་ཞིབ་བཤེར་གཏན་འབེབས་གནང་བ།འབྲེལ་ཡོད་ལས་དོན་ལ་སྐུལ་འདེད་བཅས་གནང་ནས་ཧྲང་ཧའེ་ཡི་ལྟེ་བའི་ཐོག་བརྩེགས་ཁང་དེ་ལྗང་མདོག་དང་།རིག་ལྡན།རིག་སྐྲུན་བཅས་ཀྱི་རྒྱལ་སྤྱིའི་སྤུས་རྟགས་ལས་གྲྭ་རྩེ་གྲར་གཏོད་དགོས་པའི་བླང་བྱ་བཏོན་གནང་བ་རེད།ཐོག་བརྩེགས་ཁང་གི་ཐོག་སོ་པའི་ལུའུ་ཅ་ཙུའེ་དངུལ་རྩའི་གྲོང་གི་ཏང་འཛུགས་སྐྱོང་ཞབས་ཞུའི་ལྟེ་གནས་ནི་ལུའུ་ཅ་ཙུའེ་ཡི་དངུལ་རྩའི་ཚོང་དོན་ཁུལ་གྱི་ཕྱོགས་བསྡུས་ཏང་ཨུད་ཀྱིས་བཙུགས་པའི་ཐོག་བརྩེགས་ཁང་གི་ཏང་འཛུགས་སྐྱོང་གི་གཡུལ་ས་ཞིག་རེད།ཚེས་ཉིན་གྱི་སྔ་དྲོ་ཞི་ཅིན་ཕིང་དེ་གར་ཕེབས་ནས་ལྟེ་གནས་དེས་ཏང་འཛུགས་སྐྱོང་ལས་དོན་སོགས་སྤེལ་ཚུལ་མཁྱེན་རྟོགས་ཞིབ་ཕྲ་གནང་བ་རེད།ཏང་འཛུགས་སྐྱོང་གི་ཞབས་ཞུའི་ལྟེ་གནས་ཀྱི་བར་སྣང་མེ་ཏོག་ལྡུམ་རའི་བགྲོ་གླེང་སྤེལ་རེས་ཁུལ་དུ་ཁེ་ལས་གྱི་ཏང་ཀྲི་པུའུ་ཡིསང་དང་དངུལ་རྩའི་གྲོང་མཉམ་དུ་འཚར་ལོངས་བྱེདཅེས་པའི་བརྗོད་དོན་གཙོ་བོའི་ཏང་གི་ཉིན་མོའི་བྱེད་སྒོ་མཉམ་འབྲེལ་ཐོག་སྤེལ་བ་དང་ཞི་ཅིན་ཕིང་ཁོང་ཚོའི་ཁྲོད་དུ་ཕེབས་ནས་བྱམས་བརྩེའི་གླེང་མོལ་གནང་བ་རེད།ཞི་ཅིན་ཕིང་གིས་ཧྲང་ཧའེ་ཡིས་ལུའུ་ཅ་ཙུའེ་དངུལ་རྩའི་གྲོང་གི་ཐོན་ལས་བསྡུ་རུབ་དང་།ཁེ་ལས་གཅིག་སྡུད།ཤེས་ལྡན་པ་རྒྱ་ཁྱབ་ངང་མཉམ་འཛོམས་བཅས་ཀྱི་དོན་དངོས་དང་ཟུང་འབྲེལ་བྱས་ནས་ཏང་འཛུགས་སྐྱོང་ལས་ཀའི་བསམ་ཕྱོགས་དང་དཔེ་དབྱིབས་གསར་གཏོད་བྱས་ཏེ་ཐོག་བརྩེགས་ཁང་ནང་གི་དབང་བའི་ལམ་ལུགས་ཀྱི་ཁེ་ལས་སྣ་ཚོགས་ཀྱི་གཞི་རིམ་ཏང་རྩ་འཛུགས་དང་ཏང་ཡོན་ལ་སློབ་སྦྱོང་མཛུབ་ཁྲིད་དང་།དོ་དམ་ཞབས་ཞུ།བྱེད་སྒོའི་ལས་སྟེགས་བཅས་མཁོ་འདོན་བྱེད་པའི་བྱེད་ཐབས་ལ་ཁས་ལེན་གང་ལེགས་གནང་བ་རེད།ཞི་ཅིན་ཕིང་གིས་ཏང་འཛུགས་སྐྱོང་ལས་ཀའི་དཀའ་གནད་གཞི་རིམ་དུ་ཡོད་ལ་བཀྲག་མདངས་འཚེར་སའང་གཞི་རིམ་དུ་ཡོད།དཔལ་འབྱོར་གྲུབ་ཆ་དང་ལས་ཞུགས་བྱེད་སྟངས་ཕུན་སུམ་ཇེ་ཚོགས་སུ་འགྲོ་བ་དང་སྦྲགས་དཔལ་འབྱོར་རྩ་འཛུགས་གསར་པ་དང་སྤྱི་ཚོགས་རྩ་འཛུགས་གསར་པར་ལས་ཞུགས་བྱེད་པའི་ཏང་ཡོན་ཇེ་མང་དུ་འགྲོ་གི་ཡོད་པས་དེའི་ཁྲོད་ཀྱི་ཏང་ཡོན་ལ་སློབ་གསོ་དང་དོ་དམ་བྱེད་པའི་ལས་དོན་ཡག་པོ་བསྒྲུབས་ནས་ཁོང་ཚོར་ནུས་པ་འདོན་སྤེལ་ཧུར་ཐག་བྱ་རྒྱུར་ཁྲིད་སྟོན་བྱེད་དགོས།གཞི་རིམ་ཏང་འཛུགས་སྐྱོང་གིས་ཕུལ་བྱུང་གི་སྲོལ་རྒྱུན་དར་སྤེལ་གཏོང་དགོས་པ་མ་ཟད་དུས་བསྟུན་འཕེལ་རྒྱས་བཏང་ནས་དུས་བབ་གསར་པ་དང་ཟམ་མི་ཆད་པར་བསྟུན་པ་དང་གཞི་རིམ་ཏང་འཛུགས་སྐྱོང་གི་ཁྱབ་ཁོངས་རྒྱ་ཆེར་བཏང་སྟེ་ཏང་ཡོན་གྱི་ལས་དོན་སྤེལ་ཡུལ་དང་འཚོ་བ་སྐྱེལ་ཡུལ་གང་དུ་ཡོད་པ་དེར་ཏང་རྩ་འཛུགས་ཁྱབ་ཐུབ་པ་བྱས་ཐོག་ཏང་ཡོན་གང་དུ་ཡོད་རུང་རྩ་འཛུགས་དང་ཁྱིམ་རྙེད་ཐུབ་པ་བྱེད་དགོས་ཞེས་བསྟན་གནང་བ་རེད།